FORORD. 



1 Aaret 1903 publiceredes i Videnskabernes Selskabs Skrifter en Række Stu- 

 dier over de danske Farvandes Plankton i Aarene 1898—1901. Det var 

 Direktøren for den danske biologiske Station, Dr. C. G. Joh. Petersen, som havde 

 sat de Undersøgelser i Scene, hvis Bearbejdelse var Indholdet af de nævnte Studier. 

 Dog manglede Resultaterne af Undersøgelserne af vore Farvandes Phytoplankton og 

 Protozoplankton, der var betroet mig. 



Under forskellige Ophold i 1898—1900 paa den danske biologiske Station (en 

 Del af Tiden som Assistent) havde jeg deltaget i Organisationen af Planktonunder- 

 søgelserne og i Prøvernes Indsamling og havde derved faaet Lejlighed til at gøre 

 talrige Analyser af det levende Plankton og i det hele til at danne mig en foreløbig 

 Opfattelse af Phytoplanktonet i vore Farvande. Endvidere var Undersøgelsen af 

 det indsamlede og konserverede Materiale allerede da paabegyndt, og med dette Ar- 

 bejde vedblev jeg i de to nærmest følgende Aar, saaledes at Materialet forelaa be- 

 stemt og de foreløbige Resultaler opgjorte i Listeform allerede for omtrent en halv 

 Snes Aar siden. Forskellige Omstændigheder — blandt andre ogsaa Lysten til at 

 uddybe Arbejdet saa meget som muligt - ■ forhindrede mig den Gang i at føre 

 Sagen til Ende, og først nu er det lykkedes mig at bringe Partier af Bearbejdelsen 

 til Afslutning. Med den rivende Udvikling, som Planktonforskningen har haft i det 

 sidste Decennium, er det derfor naturligt, at adskilligt i det foreliggende Arbejde, 

 særlig Artsbestemmelserne af Peridineerne, er forældet; men da Hovedformaalet 

 for Undersøgelsen har været at studere de enkelte, særlig de almindeligere Arters 

 Optræden og følge deres sæsonale Skiften i vore forskellige Farvande, derimod kun 

 i mindre Grad at skaffe en floristisk Liste over alle de Former, der kunde findes 

 hos os, er denne Mangel forhaabentlig ikke særdeles følelig. Det er i alt Fald mit 

 Haab, at nærværende Afhandling, til hvilken jeg haaber snart at kunne føje en anden, 

 ikke maa være uden Betydning for vor Kundskab om de danske Farvandes Phyto- 

 plankton og ej heller for Kundskaben om Havets Phytoplankton i Almindelighed. 



Jeg bringer Dr. C. G. Joh. Petersen min oprigtige Tak, fordi han i sin Tid 

 overdrog mig dette Arbejde, som jeg har omfattet med levende Interesse, og fordi 

 han taalmodigt har ventet -paa dets Tilsynekomst. 



Manuskriptet til Afhandlingen er afsluttet i Juni 1911. 



København, 1. November 1911. 



C. H. Ostenfeld. 



I). K. I). Viilcnsk, Selsk. Skr., 7. Række, naturvidens!:, og nintlicm. AM. IX. 2. 17 



